રેસ્ટોરાં ચલાવવા માટે રાગોપાલે કેટલાક નિયમ બનાવ્યા હતા. આ નિયમોમાં ગ્રાહકોની વિશ્વસનિયતાને ટોચનો ક્રમ આપવામાં આવ્યો હતો. રેસ્ટોરાંમાં યોગ્ય સાફસફાઈ અને સ્વાદિષ્ટ તથા સ્વચ્છ ભોજન દ્વારા જ ગ્રાહકોની વિશ્વસનિયતા વધે છે. તેમના જે કર્મચારીઓએ ગુણવત્તા સાથે સમાધાન કરવાની વાત કરી તેમને રાજગોપાલે કાઢી મૂક્યા. તેવી જ રીતે જે રસોઈયાઓએ ભોજન બનાવવામાં હલકી ગુણવત્તાના મસાલાનો ઉપયોગ કર્યો તેમનો પગાર કાપી લેવામાં આવ્યો હતો. આ તમામ બાબતોનો એક જ સાર હતો કે ગુણવત્તા સૌથી જરૂરી છે અને ગ્રાહકોને સંતોષ તેના દ્વારા જ આપી શકાય છે. તેની અસર એ પણ થઈ કે સરવણા ભવન નુકસાન કરવા લાગ્યું. તે સમયે રાજગોપાલને દર મહિને દસ હજાર સુધીનું નુકસાન ભોગવવું પડતું હતું. કહેવાય છે કે સફળતા ક્યારેક મોડી મળે છે પણ તેનો આનંદ બમણો હોય છે. રાજગોપાલનું સરવણા ભવન પણ લોકો માટે એક ઉદાહરણ બની ગયું અને નફાનો વરસાદ થવા લાગ્યો.